AGE ซื้อที่ดินอยุธยา23ล้าน
เอเชีย กรีน เอนเนอจี ซื้อที่ดินอยุธยา23ล้านเพื่อพัฒนาโครงการนครหลวง
12 เม.ย. 2554

เอเชีย กรีน เอนเนอจี ซื้อที่ดินอยุธยา23ล้านเพื่อพัฒนาโครงการนครหลวง
นางสาวนิอร จันทร์แจ่มแสง  เลขานุการ บริษัท เอเชีย กรีน เอนเนอจี (AGE) กล่าวว่า ที่ประชุมคณะกรรมการบริษัทฯเมื่อวันที่ 8 เม.ย.54 มีมติเกี่ยวกับการจัดซื้อที่ดินเพิ่มเติมเพื่อพัฒนาโครงการนครหลวง จ.พระนครศรีอยุธยา  โดยเป็นการจัดซื้อที่ดินเปล่า เนื้อที่กว่า 48 ไร่ ที่ ต.แม่ลา อ.นครหลวง จ.พระนครศรีอยุธยา  ในราคา 23.516 ล้านบาท  โดยชำระเงินสดเต็มจำนวน ณ วันโอกรรมสิทธิ์ ที่ผ่านมา นักวิเคราะห์แนะนำให้"ซื้อ"หุ้น AGE  เนื่องจากการทำธุรกิจนำเข้าถ่านหินจากต่างประเทศมาขายต่อให้กับโรงงาน จะได้รับประโยชน์จากราคาถ่านหินที่เพิ่มขึ้นมาก  และบริษัทยังมีการซื้อที่ดินที่จังหวัดอยุธยาและชลบุรี สำหรับใช้เป็นคลังสินค้าเพื่อลดต้นทุนในการขนส่งสินค้าไปขายให้กับลูกค้า  ล่าสุดราคาหุ้น AGE 19.10 บาทไม่เปลี่ยนแปลงจากวันก่อนหน้า ขณะที่ตลาดหุ้นโดยรวมลดลงกว่า 8 จุด